3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์และบริการ

บริษัทฯเป็นผู้ผลิตและจำหน่ายเฟอร์นิเจอร์เหล็กภายใต้เครื่องหมายการค้า "LUCKY"และ
"KINGDOM" และผลิตอาคารสำเร็จรูปอเนกประสงค์ “Lucky” Building System
ซึ่งได้รับการรับรองตามระบบคุณภาพ ISO9001 โดยสถาบันนานาชาติ BVQI
และยังได้รับอนุมัติให้ใช้เครื่องหมายฉลากเขียวกับเฟอร์นิเจอร์ของบริษัทฯ เป็นรายแรกด้วย
นอกจากนั้นบริษัทฯ
ยังได้รับคัดเลือกและอนุมัติจากกระทรวงพาณิชย์ให้ใช้สัญลักษณ์ตราสินค้าไทย(Thailand's Brand)
กับผลิตภัณฑ์ เฟอร์นิเจอร์เหล็กของบริษัทฯด้วย ซึ่งเป็นการแสดงว่าผลิตภัณฑ์ของบริษัทฯ
มีคุณภาพสูงเป็นที่น่าเชื่อถือของผู้นำเข้าจากต่างประเทศ

กลุ่มผลิตภัณฑ์เฟอร์นิเจอร์ของบริษัทฯ มีจำนวน 5 กลุ่ม ซึ่งมีจำนวนผลิตภัณฑ์มากกว่า 16,000 ดีไซน์
ดังนี้ คือ

1.  กลุ่มโต๊ะ (Desk & Table)

2.  กลุ่มตู้ (Cabinet , Locker & Combine Furniture System)

3.  กลุ่มเก้าอี้ (Chair)

4.  กลุ่มตู้นิรภัย (Safe)

5.  กลุ่มอื่นๆ (Other) เช่น ฉากกั้นห้อง ชั้นวางของ ถาดใส่เอกสาร ฯลฯ

นอกเหนือจากผลิตภัณฑ์เฟอร์นิเจอร์แล้ว บริษัทฯ ยังได้ผลิตอาคารสำเร็จรูปอเนกประสงค์ “Lucky”
Building System สำหรับใช้งานต่างๆ ซึ่งแบ่งออกเป็น 5 กลุ่มใหญ่ ดังนี้

-   Convenience Store & Kiosk

-   Dormitory & Office

-   Mansion

-   Business Hotel

-   กลุ่มอื่นๆ เช่น Cabinet Unit for Telecom System, Link Toilet, Link
    Shower, Link Bath และ Link Guardman

สิทธิหรือข้อจำกัดในการประกอบธุรกิจ

1)  บัตรส่งเสริม

บริษัทฯ ได้รับการส่งเสริมจากคณะกรรมการส่งเสริมการลงทุนให้ผลิตอาคารสำเร็จรูปอเนกประสงค์
“Lucky” Building System เมื่อวันที่ 4 พฤศจิกายน 2541

2)  สิทธิอื่นๆ

1.  สิทธิในการจำหน่ายผลิตภัณฑ์ของบริษัท สยามโอคามูระสตีล จำกัด

    1.  การไม่แข่งขันกันทางการค้า

  - ผู้ถือหุ้นทุกฝ่ายจะไม่ผลิตผลิตภัณฑ์ หรือเข้าร่วมในกิจการค้าใด ๆ
  ซึ่งเป็นการแข่งขันกับกิจการของบริษัท สยามโอคามูระสตีล จำกัดในประเทศไทย

2.  การ SUPPLY วัตถุดิบ

  - บริษัท สยามโอคามูระสตีล จำกัด มีสิทธิจะซื้อวัตถุดิบจากแหล่งใดก็ได้
  แต่ทั้งนี้ผู้ถือหุ้นของบริษัทฯ ก็สามารถจะ SUPPLY วัตถุดิบให้แก่บริษัทฯ ได้หากราคาสมเหตุสมผล
  และเป็นประโยชน์ต่อบริษัทฯ

3.  สิทธิจำหน่ายผลิตภัณฑ์ของบริษัท

  - บริษัท สยามสตีลอินเตอร์เนชั่นแนล จำกัด (มหาชน)
  เป็นผู้มีสิทธิแต่เพียงผู้เดียวในการจำหน่ายผลิตภัณฑ์ของ บริษัท สยามโอคามูระสตีล จำกัด
  ในประเทศไทย

4.  ราคาผลิตภัณฑ์ซึ่งบริษัท สยามโอคามูระสตีล จำกัด ขายให้แก่บริษัท
    สยามสตีลอินเตอร์เนชั่นแนล จำกัด(มหาชน)

  - ราคาส่งออกบวกภาษีนำเข้าของชิ้นส่วน

2.  สิทธิในการจำหน่ายผลิตภัณฑ์ของบริษัท สยามชิโตเซะ จำกัด

    1.  การไม่แข่งขันทางการค้า

  - ผู้ถือหุ้นทุกฝ่ายจะไม่ผลิตผลิตภัณฑ์ หรือเข้าร่วมในกิจการใด ๆ
  ซึ่งเป็นการแข่งขันกับกิจการของบริษัท สยามชิโตเซะ จำกัด ในประเทศไทย

2.  การ SUPPLY วัตถุดิบ

  - บริษัท สยามชิโตเซะ จำกัด มีสิทธิที่จะซื้อวัตถุดิบจากแหล่งใดก็ได้ แต่ทั้งนี้ผู้ถือหุ้นของบริษัทฯ
  ก็สามารถจะ SUPPLY วัตถุดิบให้แก่บริษัทฯ ได้หากราคาสมเหตุ
  สมผลและเป็นประโยชน์ต่อบริษัทฯ

3.  สิทธิจำหน่ายผลิตภัณฑ์ของบริษัท

  - บริษัท สยามสตีลอินเตอร์เนชั่นแนล จำกัด (มหาชน)
  เป็นผู้มีสิทธิแต่เพียงผู้เดียวในการจำหน่ายผลิตภัณฑ์ของ บริษัท สยามชิโตเซะ จำกัด
  ในประเทศไทย

  2.4 ราคาผลิตภัณฑ์ซึ่งบริษัท สยามชิโตเซะ จำกัด ขายให้แก่บริษัท สยามสตีลอินเตอร์เนชั่นแนล
  จำกัด (มหาชน)

  - ต้นทุน ณ โรงงานผลิต บวกกำไรร้อยละ 10

(2) การตลาดและภาวะการแข่งขัน

  ก) การตลาด

  กลยุทธ์ทางการตลาด

  บริษัทฯ เป็นผู้ผลิตเฟอร์นิเจอร์รายใหญ่ที่สุดในประเทศ
  เนื่องจากบริษัทฯมีจุดเด่นที่สามารถแข่งขันกับบริษัทอื่น ๆ ได้ดังนี้ คือ

  1) ประเภทผลิตภัณฑ์ครบถ้วน บริษัทฯ มีประเภทผลิตภัณฑ์ครบถ้วนตามความต้องการของ ลูกค้า
  ทำให้ลูกค้าสามารถเลือกซื้อผลิตภัณฑ์ได้ครบทุกประเภทจากบริษัทฯ เพียงแห่งเดียว นอกจากนั้น
  บริษัทฯยังผลิตสินค้าพิเศษอื่นๆ ได้ตามความต้องการของลูกค้า

  2) การพัฒนาอย่างต่อเนื่อง บริษัทฯ มีการพัฒนาอย่างต่อเนื่อง เพื่อให้สามารถสนองตอบความ
  ต้องการของลูกค้าที่แปรเปลี่ยนอยู่ตลอดเวลา โดยเฉพาะอย่างยิ่งในยุคเทคโนโลยี
  และการสื่อสารที่รวดเร็ว บริษัทฯ จึงได้
  ติดตั้งอุปกรณ์การสื่อสารอัตโนมัติเข้ากับผลิตภัณฑ์เฟอร์นิเจอร์ของบริษัทฯ
  ทั้งนี้เพื่อให้การทำงานในสำนักงานเป็นไปอย่างมีประสิทธิภาพยิ่งขึ้น

  3) คุณภาพระดับมาตรฐานสากล ด้วยเครื่องจักรที่มีประสิทธิภาพ และเทคโนโลยีชั้นสูงในการผลิต
  ผนวกกับความชำนาญงานมากกว่า 51 ปี ทำให้ผลิตภัณฑ์ของบริษัทฯ
  เป็นไปตามมาตรฐานสากลและได้รับการรับรองตามมาตรฐานต่าง ๆ

  4) การบริการก่อนและหลังการขาย บริษัทฯ มีบริการก่อนและหลังการขายที่ รวดเร็วต่อเนื่อง
  และสม่ำเสมอ

  - การบริการก่อนการขาย เช่น มีบริการพิเศษในการออกแบบ
  และจัดแปลนให้ลูกค้าพร้อมทั้งแนะนำผลิตภัณฑ์ที่เหมาะสมกับการใช้งานด้วยระบบคอมพิวเตอร์
  (Computer Aided Design; CAD)

  - การบริการหลังการขาย เช่น
  การปรับเปลี่ยนวัสดุหุ้มเฟอร์นิเจอร์ใหม่ตามความต้องการของลูกค้าในกรณีที่มีการตกแต่งห้องใหม่
  หรือการบริการติดตั้งในกรณีที่มีการเปลี่ยนแปลงสถานที่ติดตั้งสินค้า เช่น ฉากกั้นห้อง เป็นต้น

  การจัดจำหน่าย และช่องทางการจำหน่าย

  บริษัทฯ มีการจัดจำหน่ายและช่องทางการจำหน่าย ดังนี้คือ

  1) การจัดจำหน่ายผ่านตัวแทนจำหน่าย (Agent) บริษัทฯ
  มีนโยบายมุ่งเน้นการขายผ่านตัวแทนจำหน่ายเป็นหลัก ปัจจุบันบริษัทฯ มีตัวแทนจำหน่ายทั้งใน

  เขตกรุงเทพมหานคร และ ต่างจังหวัดทั่วประเทศ

  2) การจัดจำหน่ายแบบขายตรง (Direct Sales) และขายโครงการ (Project
  Sales)โดยมุ่งส่งเสริมการขายจุดที่มีช่องว่างจากการขายผ่านตัวแทนจำหน่ายในประเทศ
  ทั้งนี้เพื่อครอบคลุมได้ทั่วทุกช่องทาง และตอบสนองความต้องการของลูกค้าได้ทั่วถึงยิ่งขึ้น

  3) การจัดจำหน่ายต่างประเทศ บริษัทฯ
  ได้มีการขยายตลาดต่างประเทศโดยได้เพิ่มทีมผู้เชี่ยวชาญทางด้านการตลาดต่างประเทศโดยเฉพาะมาดำเนินการในด้านนี้
  รวมทั้งยังได้ตั้งตัวแทนจำหน่าย ในต่างประเทศ ซึ่งในปัจจุบันบริษัทฯ
  มีลูกค้าหลักในประเทศแถบทวีปยุโรป ทวีปอเมริกา ตะวันออกกลาง ออสเตรเลีย และเอเชีย
  และมียอดสั่งซื้อจากต่างประเทศอย่างต่อเนื่อง

  ------------------------------------ -- -- ---------- -------------- -- ------------- -----------
  สัดส่วนการขายแยกตามช่องทางการจำหน่าย                                                      
  ประจำปี 2546/2547                                                                      

                                                                                        

                                             ( ล้านบาท )                   %             

                                             จำนวนเงิน                     ต่อยอดขายรวม   

  ยอดขายผ่านตัวแทนจำหน่าย                       632                          39%           

  ยอดขายตรงและขายโครงการ                     572                          35%           

  ยอดขายต่างประเทศ                            415                          26%           

  *รวมยอดขายทั้งสิ้น                             1,619                        100%          

                                                                                        

  หมายเหตุ * ข้อมูลจากงบการเงินรวม                                                          
  ------------------------------------ -- -- ---------- -------------- -- ------------- -----------

  ลักษณะของลูกค้า

  บริษัทฯ
  มีช่องทางการจัดจำหน่ายที่เปิดกว้างและเข้าถึงผู้บริโภคได้อย่างทั่วถึงทั้งในเขตกรุงเทพมหานครและภูมิภาคทั่วประเทศ
  ลูกค้าส่วนใหญ่เช่นตัวแทนจำหน่าย ล้วนมีความสัมพันธ์อันยาวนานและใกล้ชิดกับบริษัทฯ
  เป็นอย่างมาก จึงได้รับการสนับสนุนและให้ความร่วมมือซึ่งกันและกันได้เป็นอย่างดีเสมอมา

  นอกจากนั้น สำหรับการจำหน่ายแบบขายตรง (Direct Sales) และขายโครงการ (Project
  Sales) นั้น บริษัทฯ ได้มีการติดตามผลการจำหน่ายหลังการขาย
  ทำให้มีความสัมพันธ์กับลูกค้าอย่างต่อเนื่อง
  ฉะนั้นในกรณีที่ลูกค้าขยายกิจการหรือลงทุนในกิจการใหม่
  ลูกค้าจึงมักให้ความไว้วางใจซื้อผลิตภัณฑ์ของบริษัทฯ เพิ่มเติม

  ในด้านลูกค้าต่างประเทศ บริษัทฯ
  ได้จัดตั้งทีมผู้เชี่ยวชาญเพื่อจำหน่ายผลิตภัณฑ์ไปยังประเทศในยุโรป สหรัฐอเมริกา ตะวันออกกลาง
  ออสเตรเลีย และเอเชีย เป็นต้น ซึ่งในปัจจุบันลูกค้าส่วนใหญ่ได้มีการ สั่งซื้ออย่างต่อเนื่อง

  ข) ภาวะการแข่งขัน

  ลักษณะโครงสร้างของอุตสาหกรรม

  การผลิตเฟอร์นิเจอร์เหล็กในประเทศไทยได้เริ่มมากว่า 51 ปี
  โดยได้มีการพัฒนาเทคโนโลยีรวมทั้งปรับปรุงรูปแบบให้เหมาะสมกับประโยชน์ใช้สอยสูงสุด
  พร้อมทั้งคำนึงถึงความสวยงาม เฟอร์นิเจอร์เหล็กจึงเป็นที่นิยมเพิ่มมากขึ้น
  ประกอบกับได้มีการอนุรักษ์ไม้ซึ่งเป็นทรัพยากรธรรมชาติที่สำคัญด้วยปัจจัยดังกล่าวข้างต้นผนวกกับคุณภาพที่มีความคงทนถาวรของเหล็กทำให้ความต้องการเฟอร์นิเจอร์เหล็กได้ขยายตัวมากขึ้นแบบก้าวกระโดดจนในปัจจุบันเฟอร์นิเจอร์ในสำนักงานส่วนใหญ่ล้วนเป็นเฟอร์นิเจอร์เหล็กแทบทั้งสิ้น
  ยิ่งไปกว่านั้น เหล็กยังได้เริ่มเข้าไปมีบทบาทในบ้านพักอาศัยมากยิ่งขึ้นด้วย

  ขนาด แนวโน้มการเจริญเติบโต และการพัฒนาของอุตสาหกรรม

  ภาพรวมของเศรษฐกิจภายในประเทศเติบโตขึ้น คาดว่าการเจริญเติบโตของ
  อุตสาหกรรมเฟอร์นิเจอร์เหล็กจะดีขึ้นโดยจะเห็นได้จากมีผลิตภัณฑ์ใหม่ๆ
  ที่เกิดจากการพัฒนาขีดความสามารถในด้านการผลิต และคาดว่าจะมีการซื้อ KNOW HOW
  จากต่างประเทศเข้ามาเพื่อปรับปรุงเทคนิคมากขึ้นเรื่อยๆ
  เพื่อให้สามารถพัฒนาผลิตภัณฑ์ให้เป็นไปตามความต้องการที่แปรเปลี่ยนอยู่ตลอดเวลา

  สภาพการแข่งขันภายในอุตสาหกรรม

  จากสภาวะเศรษฐกิจที่เติบโตขึ้นอย่างต่อเนื่อง
  สภาพการแข่งขันในอุตสาหกรรมเฟอร์นิเจอร์เหล็กในปัจจุบันยังคงรุนแรง โดยเน้นเรื่องราคา
  คุณภาพสินค้า และรูปแบบมากขึ้น

  ปัจจุบันอุตสาหกรรมเฟอร์นิเจอร์เหล็กในประเทศ
  มีอุตสาหกรรมขนาดใหญ่และขนาดกลางรวมประมาณ 10 ราย
  ซึ่งต่างก็ผลิตสินค้าออกมาในรูปแบบที่คล้ายคลึงกันหรือเลียนแบบกัน ทั้งในด้านรูปแบบและราคา
  แต่เนื่องจากการใช้เทคโนโลยีการผลิตและวัตถุดิบที่แตกต่างกัน
  จึงส่งผลให้สินค้าเหล่านี้มีคุณภาพไม่เท่าเทียมกัน นอกจากนั้น
  บริษัทที่มีประเภทผลิตภัณฑ์ครบถ้วนจะได้เปรียบมากกว่า
  เนื่องจากลูกค้าสามารถเลือกผลิตภัณฑ์ทุกประเภทได้จากบริษัทเดียว
  จึงทำให้ประหยัดเวลาในการจัดหา
  อีกทั้งช่วยให้การตกแต่งและจัดวางเฟอร์นิเจอร์มีความกลมกลืนสวยงาม

+-------------------------------------+---+---+---+---+-----------------------------+
| รายชื่อ                               |   |   |   |   | ผลิตภัณฑ์หลัก                   |
+-------------------------------------+---+---+---+---+-----------------------------+
| - บริษัท ลีรุ่งเรืองสตีล จำกัด              |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+-------------------------------------+---+---+---+---+-----------------------------+
| - บริษัท บี.ซี.เอฟ อุตสาหกรรมเฟอร์นิเจอร์   |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+-------------------------------------+---+---+---+---+-----------------------------+
| - บริษัท สหสยามวิคตอรี่ จำกัด             |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+-------------------------------------+---+---+---+---+-----------------------------+
| - บริษัท สวยสมพล เอ็นจิเนียริ่ง จำกัด       |   |   |   |   | ตู้เก็บเอกสาร โต๊ะ เก้าอี้         |
+-------------------------------------+---+---+---+---+-----------------------------+
| - บริษัท ไทยไทโย จำกัด                 |   |   |   |   | ตู้เก็บเอกสาร โต๊ะ เก้าอี้         |
+-------------------------------------+---+---+---+---+-----------------------------+
| - บริษัท ส. ชูชัย เฟอร์นิชชิ่ง จำกัด         |   |   |   |   | เก้าอี้                        |
+-------------------------------------+---+---+---+---+-----------------------------+
| - บริษัท ชับบ์ (ประเทศไทย) จำกัด         |   |   |   |   | ตู้เซฟ                        |
+-------------------------------------+---+---+---+---+-----------------------------+
|                                     |   |   |   |   |                             |
+-------------------------------------+---+---+---+---+-----------------------------+

  จากรายชื่อผู้ผลิตเฟอร์นิเจอร์เหล็กดังกล่าวข้างต้น
  จะเห็นได้ว่าไม่มีบริษัทใดที่ผลิตเฟอร์นิเจอร์ครบทุกประเภท

  สถานภาพในการแข่งขันของบริษัท

  ความสามารถในการแข่งขันของบริษัทฯ จะมีมากขึ้น
  เนื่องจากได้มีการพัฒนาการผลิตการใช้วัสดุทดแทน
  ตลอดจนการขยายความร่วมมือไปยังบริษัทผู้ผลิตในทวีปอเมริกา ทวีปยุโรป ตะวันออกกลาง
  ประเทศออสเตรเลีย และเอเชีย ทำให้มีการปรับปรุงเทคนิค และรูปแบบสินค้าให้ดีขึ้น
  มีสินค้าหลายรูปแบบมากขึ้น ทำให้สนองตอบความต้องการของลูกค้าได้มากยิ่งขึ้น

  ความยากง่ายของผู้ที่จะเข้ามาเป็นคู่แข่งขันรายใหม่

  ความเป็นไปได้ในการเข้ามาในตลาดสำหรับคู่แข่งขันรายใหม่มีน้อยลงมาก
  แม้ว่าภาวะเศรษฐกิจที่เติบโตขึ้น แต่การแข่งขันยังรุนแรงทั้งในเรื่องราคาและรูปแบบ
  จึงหาช่องว่างในตลาดได้ยากขึ้น โอกาสที่จะเกิดคู่แข่งขันรายใหม่จึงเป็นไปได้ยาก

  นอกจากนี้ การจะเข้ามาเป็นคู่แข่งขันรายใหม่จะต้องมีประสบการณ์ทางด้านการ

  ผลิตและการวางแผนระบบการจัดจำหน่ายที่ดีเพื่อสามารถครองตลาดได้มากที่สุด จึงทำให้

  บริษัทฯ มีข้อได้เปรียบกว่าคู่แข่งขันรายใหม่

  อำนาจต่อรองของผู้ซื้อและผู้ขาย

  ในสภาวะเศรษฐกิจปัจจุบันนี้ตลาดยังคงเป็นของผู้ซื้อ
  ส่วนของผู้ขายความสามารถในการต่อรองจะลดลง

  ปัจจัยแห่งความสำเร็จของผู้ประกอบธุรกิจในอุตสาหกรรม

  ปัจจัยแห่งความสำเร็จในอุตสาหกรรมอยู่ที่ความสามารถในการพัฒนาเทคนิคการผลิต
  และการสรรหาวัตถุดิบในประเทศทดแทนการนำเข้าจากต่างประเทศ
  ทำให้สามารถลดต้นทุนการผลิตลงได้มากขึ้น
  และเพิ่มผลิตภัณฑ์ใหม่ให้สามารถครอบคลุมตลาดได้ครบทุกประเภทมากขึ้น
  รวมถึงการปรับปรุงแบบให้ดูทันสมัยและเหมาะกับการใช้งานที่แปรเปลี่ยนได้อย่างมีประสิทธิภาพมากยิ่งขึ้น

  นอกจากนี้ ปัจจัยอื่นบางประการที่มีส่วนเกี่ยวข้องกับความสำเร็จในอุตสาหกรรม

  เช่น

  1. การขาดแคลนไม้ และนโยบายอนุรักษ์ธรรมชาติของภาครัฐ และหน่วยงานต่างๆ
  ทำให้เฟอร์นิเจอร์ไม้มีราคาแพงและหายาก
  ส่งผลให้ความต้องการเฟอร์นิเจอร์เหล็กเพิ่มสูงขึ้นมาก

  2. การลงทุนทั้งจากต่างประเทศและในประเทศ
  ทำให้มีการก่อสร้างสำนักงานและโรงงานต่างๆเพิ่ม
  ส่งผลให้ความต้องการเฟอร์นิเจอร์เหล็กเพิ่มขึ้นตามไปด้วย

  3. การปรับปรุงองค์กร (RE-ENGINEERING) และการเปลี่ยนแปลงของเทคโนโลยี
  โดยเฉพาะอย่างยิ่งเทคโนโลยีในการติดต่อสื่อสาร
  ส่งผลให้มีการปรับเปลี่ยนเฟอร์นิเจอร์สำนักงานให้เหมาะสมกับการเปลี่ยนแปลงที่เกิดขึ้น

  โอกาสและอุปสรรคในอุตสาหกรรม

  จากสภาวะเศรษฐกิจที่เติบโตขึ้นอย่างต่อเนื่องในปัจจุบัน ทำให้ความสามารถในการซื้อเพิ่มขึ้น
  และทำให้โอกาสในการขยายตัวเพิ่มขึ้นไปด้วยเช่นกัน

  ปัจจัยภายนอกที่มีผลกระทบต่ออุตสาหกรรม และธุรกิจของบริษัท

  จากการที่ภาวะเศรษฐกิจโดยรวมภายในประเทศเติบโตขึ้นอย่างต่อเนื่อง
  เป็นปัจจัยสำคัญต่อธุรกิจส่งผลให้มีการลงทุนและมีการขยายงานมากขึ้น
  ซึ่งส่งผลดีต่อธุรกิจเฟอร์นิเจอร์ด้วย

  ปัจจุบัน บริษัทฯ ส่งสินค้าออกไปจำหน่ายยังต่างประเทศ มีปริมาณโดยรวมร้อยละ 26
  ของยอดขายทั้งหมด โดยบริษัทฯ มีแผนที่จะเพิ่มการส่งออกให้มากขึ้นกว่าเดิมในปีต่อไป

(3) การจัดหาผลิตภัณฑ์และการบริการ

  ก) การผลิต

  บริษัท สยามสตีลอินเตอร์เนชั่นแนล จำกัด (มหาชน) มีโรงงานจำนวน 4
  โรงงานตั้งอยู่บนถนนปู่เจ้าสมิงพราย ตำบลบางหญ้าแพรก อำเภอพระประแดง
  จังหวัดสมุทรปราการ โดยมีกำลังการผลิตเต็มที่ 952,500 ชิ้นต่อปี

  ประเภทและแหล่งที่มาของวัตถุดิบที่สำคัญ

  จากนโยบายของบริษัทฯ ที่มุ่งมั่นจะผลิตสินค้าที่มีคุณภาพสูงได้มาตรฐานสากล
  บริษัทฯจึงมีนโยบายที่เคร่งครัดตั้งแต่ขั้นตอนการเลือกสรรวัตถุดิบชั้นดีจากทั้งภายในและต่างประเทศเป็นสำคัญ

  วัตถุดิบที่เป็นองค์ประกอบสำคัญในอุตสาหกรรมเฟอร์นิเจอร์เหล็ก ได้แก่

  1. เหล็ก : นับเป็นวัตถุดิบหลักในการผลิตเฟอร์นิเจอร์เหล็ก
  และด้วยประสบการณ์ในวงการอุตสาหกรรมเหล็กมากว่า 51 ปี ทำให้บริษัทฯ
  สามารถเลือกวัตถุดิบได้มีคุณภาพเหมาะสมสำหรับเฟอร์นิเจอร์เหล็กแต่ละประเภทโดยเฉพาะ

  ปัจจุบันบริษัทฯ
  ได้จัดหาแหล่งที่มาของวัตถุดิบที่มีคุณภาพสูงทัดเทียมกันทั้งจากในประเทศรวมทั้งนำเข้าจากต่างประเทศ
  เช่น ญี่ปุ่น เกาหลี เป็นต้น
  ดังนั้นจึงทำให้สามารถผลิตสินค้าจากวัตถุดิบที่มีคุณภาพสูงและไม่เคยประสบปัญหาการขาดแคลนเหล็กแต่อย่างใด

  2. สีและเคมีภัณฑ์ : บริษัทฯ
  ใช้สีอบและเคมีภัณฑ์ชนิดพิเศษที่เหมาะสมสำหรับอุตสาหกรรมเฟอร์นิเจอร์เหล็กโดยเฉพาะ
  ก่อนการเคลือบสีเฟอร์นิเจอร์เหล็กจะผ่านการล้างและเคลือบเหล็กด้วยเคมีภัณฑ์ไอออนฟอสเฟต
  เพื่อป้องกันสนิมและเพิ่มการยึดเกาะสีให้ดียิ่งขั้น หลังจากนั้นจึงเคลือบด้วยสีอบชนิดพิเศษ

  ด้วยพัฒนาการทางเทคโนโลยีภายในประเทศ
  และด้วยความร่วมมือของบริษัทฯผู้ผลิตสีภายในประเทศไทย จึงสามารถผลิตสี
  และเคมีภัณฑ์ชนิดพิเศษนี้ได้ตรงตามคุณภาพที่บริษัทฯต้องการ และในราคาที่เหมาะสม

  3. อุปกรณ์ล็อคและชิ้นส่วนย่อย : ในส่วนที่ภายในประเทศสามารถผลิตได้ คุณภาพมาตรฐานสากล
  บริษัทฯจะใช้อุปกรณ์ดังกล่าวนี้จากแหล่งผลิตภายในประเทศ เช่น อุปกรณ์ตกแต่งหน้าโต๊ะ
  ขอบโต๊ะและกุญแจล็อคบางประเภท เป็นต้น

  สำหรับชุดอุปกรณ์ล็อคพิเศษบางประเภท บริษัทฯ
  ยังคงต้องนำเข้าจากต่างประเทศซึ่งนำเข้ามาจากประเทศญี่ปุ่นเป็นส่วนใหญ่

  4. ฉนวน (ปูนซีเมนต์) : เป็นวัตถุดิบที่สามารถซื้อได้ภายในประเทศ

  ทั้งนี้ ทางบริษัทฯ มีการวางแผนการบริหารวัตถุดิบด้วยระบบคุณภาพมาตรฐาน ISO
  9001โดยมีการจัดวางแผนการผลิต แผนการสั่งซื้ออย่างเป็นขั้นตอนและรัดกุมตลอดจน

  ได้จัดให้มีระบบ Safety Stock และทำการศึกษาหาข้อมูลเกี่ยวกับตลาดวัตถุดิบอย่างสม่ำเสมอ
  เพื่อให้สามารถจัดหาวัตถุดิบเป็นไปอย่างสอดคล้องกับการผลิตและมีประสิทธิภาพ

  สัดส่วนการซื้อวัตถุดิบในประเทศและต่างประเทศ

+-------------------+-----------------+---+---+--------------+---+----------+
|                   |                 |   |   | ป            |   |          |
|                   |                 |   |   | ี 2546 / 2547 |   |          |
+-------------------+-----------------+---+---+--------------+---+----------+
|                   |                 |   |   | ( ก.ค.46 -   |   |          |
|                   |                 |   |   | มิ.ย.47 )     |   |          |
+-------------------+-----------------+---+---+--------------+---+----------+
|                   |                 |   |   | ล้านบาท       |   | %        |
+-------------------+-----------------+---+---+--------------+---+----------+
| มูลค่าการสั่งซื้อวัตถุดิบ  |                 |   |   |              |   |          |
+-------------------+-----------------+---+---+--------------+---+----------+
|  - ในประเทศ       |                 |   |   | 486.86       |   | 95       |
+-------------------+-----------------+---+---+--------------+---+----------+
|  - ต่างประเทศ      |                 |   |   | 21.95        |   | 5        |
+-------------------+-----------------+---+---+--------------+---+----------+
| รวม               |                 |   |   | 508.81       |   | 100      |
+-------------------+-----------------+---+---+--------------+---+----------+

ข) ผลกระทบต่อสิ่งแวดล้อม

1.  วัตถุดิบ (Raw Material)

  วัตถุดิบขั้นต้นในกระบวนการผลิต จะใช้เหล็กที่ผลิตในประเทศหรือที่นำเข้าจากต่างประเทศ
  หากไม่สามารถผลิตได้ ในการตัดเหล็กหากมีเศษเหล็กเหลือ จะนำไปใช้ในกระบวนการผลิตอื่น ๆ
  ได้ทั้งหมด เช่น นำไปแปรรูปเป็นชิ้นงานที่มีขนาดเล็กลง เช่น ชิ้นส่วนย่อยประกอบผลิตภัณฑ์เหล็ก
  เป็นต้น และมีการควบคุมการจัดเก็บ มีแผนการจัดการที่ถูกต้องโดยไม่มีผลกระทบต่อสิ่งแวดล้อม

  2. ปั๊มโลหะ (Press Line)

  ชิ้นงาน (เหล็ก) ที่ตัดย่อยมาจากเหล็กม้วนจะถูกนำเข้าสู่กระบวนการปั๊มโลหะโดยใช้เครื่องจักร
  (เครื่องปั๊ม) ที่ใช้น้ำมันไฮโดรลิค โดยที่จะมีการควบคุมการจัดเก็บ มีแผนการส่งบำบัดที่ถูกต้อง
  ไม่มีผลกระทบต่อสิ่งแวดล้อม

  3. อาร์คโลหะ (Spot and Arc Welding)

  ผลกระทบที่เกิดขึ้นจากกระบวนการอาร์คโลหะ คือ Gas ที่เกิดขึ้นจากกระบวนการเช่น Gas
  Argon มีการควบคุม Gas ไม่ให้เกิด Pollution ขึ้น
  โดยใช้ตัวไซโคลนดูดอากาศในการจัดการควบคุมPollution ที่เกิดขึ้น

  4. พ่นสี (Painting Line)

  1. ในกระบวนการที่มีการล้างผิวโลหะจะมี Grease & Oil ปะปนกับน้ำ

  2. Iron Phosphateในการเคลือบผิวโลหะจะมีสารเคมี Phosphate, PO₃ เป็นของเสีย

  3. กากตะกอนสีที่เกิดขึ้นจากกระบวนการพ่นสี

  4. กากตะกอนที่เกิดขึ้นจากระบบบำบัดน้ำเสีย

  5. Emission การอบสีซัลเฟอร์ไดออกไซด์ คาร์บอนมอนออกไซด์ และ ไนโตรเจนไดออกไซด์

  การควบคุมสิ่งแวดล้อม

  1. น้ำเสียที่เกิดขึ้นในกระบวนการผลิตจะผ่านเข้าระบบบำบัดน้ำเสีย และบำบัดน้ำให้ได้มาตรฐาน
  ตามค่ามาตรฐานของกรมโรงงานอุตสาหกรรม

2.  อากาศเสีย เช่น ซัลเฟอร์ไดออกไซด์ คาร์บอนมอนออกไซด์
    จะผ่านระบบไซโคลนดูดอากาศและบำบัดให้ได้มาตรฐานตามค่ามาตรฐานของกรมโรงงานอุตสาหกรรม

(4) งานที่ยังไม่ส่งมอบ

  งานที่ยังไม่ส่งมอบของบริษัทฯ และบริษัทย่อย ณ วันที่ 30 มิถุนายน 2547 มีมูลค่าประมาณ 13
  ล้านบาท ซึ่งประกอบด้วยผลิตภัณฑ์ทุกประเภทของบริษัทฯ